Ο **Μιγιάτ Γκατσίνοβιτς** (σερβικά: Мијат Гаћиновић‎‎, γενν. 8 Φεβρουαρίου 1995) είναι Σέρβος επαγγελματίας ποδοσφαιριστής, ο οποίος αγωνίζεται ως μέσος για την ΑΕΚ.

Σταδιοδρομία σε συλλόγους
-------------------------

### Βοϊβοντίνα

Ο Γκατσίνοβιτς γεννήθηκε στο Νόβι Σαντ ενώ ο πατέρας του, Βλάντιμιρ, έπαιζε για την ΟΦΚ Μπέτσεϊ 1918. Η οικογένειά του κατάγεται από το Τρεμπίνιε της Βοσνίας και Ερζεγοβίνης, όπου ο Γκατσίνοβιτς επέστρεψε όταν ο πατέρας του τελείωσε την καριέρα του. Ξεκίνησε να παίζει ποδόσφαιρο στην ΦΚ Λέοταρ, πριν ενταχθεί στην ακαδημία νέων της Βοϊβοντίνα Νόβι Σαντ. Έκανε το ντεμπούτο του στην πρώτη ομάδα στις 19 Μαρτίου 2013, μπαίνοντας ως αλλαγή σε μια εντός έδρας νίκη με 3-0 επί της ΦΚ Ντόνι Σρεμ. Στις 18 Μαΐου 2013, σημείωσε το πρώτο του γκολ για την πρώτη ομάδα σε μια εντός έδρας νίκη πρωταθλήματος με 3–2 επί της Ραντνίτσκι Νις.

Αφού είχε ήδη καθιερώσει τη θέση του στην αρχική ενδεκάδα, ο Γκατσίνοβιτς βοήθησε τη Βοϊβοντίνα να κερδίσει το Κύπελλο Σερβίας 2013–14 στην εκατονταετηρίδα του συλλόγου. Ορίστηκε αρχηγός της ομάδας στις αρχές του 2015, και τελικά έγινε ο πρώτος σκόρερ της στο πρωτάθλημα τη σεζόν 2014–15, σημειώνοντας 11 γκολ.

### Άιντραχτ Φρανκφούρτης

Το καλοκαίρι του 2015, ο Γκατσίνοβιτς μετακόμισε στη Γερμανία, όπου υπέγραψε με την Άιντραχτ Φραγκφούρτης. Έκανε το επίσημο ντεμπούτο του για τον σύλλογο στις 28 Νοεμβρίου 2015, παίζοντας και τα 90 λεπτά σε μια εκτός έδρας ήττα για το πρωτάθλημα με 1–2 εναντίον της 1. ΦΣΦ Μάιντς 05. Στις 19 Μαΐου 2016, ο Γκατσίνοβιτς σημείωσε το γκολ της ισοφάρισης στον πρώτο αγώνα των πλέι οφ για τον υποβιβασμό της Μπούντεσλγικα 2015-16 εναντίον της Νυρεμβέργης, πριν δώσει ασίστ για το μοναδικό γκολ στον επαναληπτικό εκτός έδρας αγώνα, για να κρατήσει την ομάδα του στην πρώτη κατηγορία.

### Χόφενχαϊμ

Στις 4 Αυγούστου 2020, ο Γκατσίνοβιτς υπέγραψε στη Χόφενχαϊμ 1899 ως μέρος μιας συμφωνίας ανταλλαγής, με τον Στέφεν Τσούμπερ να πηγαίνει στη Φρανκφούρτη. Υπέγραψε 4ετές συμβόλαιο.

#### Παναθηναϊκός (δανεισμός)

Στις 31 Ιανουαρίου 2022, στην τελευταία ημέρα της χειμερινής μεταγραφικής περιόδου, ο Παναθηναϊκός ολοκλήρωσε το δανεισμό του Γκατσίνοβιτς, μέχρι το καλοκαίρι του 2022.

### ΑΕΚ

Στις 28 Ιουνίου 2022, ο Γκατσίνοβιτς υπέγραψε συμβόλαιο 4 ετών με την ΑΕΚ.

Εθνική ομάδα
------------

Ο Γκατσίνοβιτς έπαιξε για τη Βοσνία και Ερζεγοβίνη στο επίπεδο Κ17, πριν επιλέξει τελικά να εκπροσωπήσει τη Σερβία στο επίπεδο Κ19. Ήταν μέλος της ομάδας που κέρδισε το Ευρωπαϊκό Πρωτάθλημα Κ19 το 2013. Επιπλέον, ο Γκατσίνοβιτς πέτυχε την ισοφάριση απέναντι στην Πορτογαλία στο 85ο λεπτό του ημιτελικού. Εμφανίστηκε επίσης στο Ευρωπαϊκό Πρωτάθλημα Κ19 του 2014.

Στη συνέχεια, εκπροσώπησε τη Σερβία στο Παγκόσμιο Κύπελλο Κ20 του 2015, κερδίζοντας το χρυσό μετάλλιο.

Έκανε το ντεμπούτο του για την εθνική ανδρών στις 24 Μαρτίου 2017 εναντίον της Γεωργίας, αντικαθιστώντας τον Φίλιπ Κόστιτς στο 81ο λεπτό και σημείωσε το τρίτο γκολ για τη Σερβία στο 86ο λεπτό. Τον Μάιο του 2018 ονομάστηκε στην προκριματική ομάδα της Σερβίας για το Παγκόσμιο Κύπελλο του 2018 στη Ρωσία, αλλά δεν επιλέχθηκε για την τελική αποστολή.

Διακρίσεις
----------

### Συλλογικές

**Βοϊβοντίνα**

* Κύπελλο Σερβίας: 2013–14

**Άιντραχτ Φρανκφούρτης**

* Κύπελλο Γερμανίας: 2017–18

**Παναθηναϊκός**

* Κύπελλο Ελλάδας: 2021–22

**ΑΕΚ**

* Πρωτάθλημα Ελλάδας: 2022-23
* Κύπελλο Ελλάδας: 2022-23

### Διεθνείς

**Σερβία**

* Ευρωπαϊκό Πρωτάθλημα Κ19: 2013
* Παγκόσμιο Κύπελλο Κ20: 2015

### Ατομικές

* Ομάδα της Χρονιάς στο Πρωτάθλημα Σερβίας: 2013–14, 2014–15

Τάγματα
* Μετάλλιο της Αξίας (Σερβική Δημοκρατία της Βοσνίας)

Παραπομπές
----------

1. ↑  «Gaćinović isplanirao finiš sezone: S "kraja sveta" na zapad Evrope» (στα σέρβικα). *novosti.rs*. 12 April 2015.. Ανακτήθηκε στις 25 language=Μαρτίου 2017.
2. ↑  «Sve što niste znali o "orlićima", šampionima sveta!» (στα σέρβικα). *sport.blic.rs*. 21 Ιουνίου 2015.. Ανακτήθηκε στις 25 language=Μαρτίου 2017.
3. ↑  «Eintracht Frankfurt beat Nürnberg to secure survival». bundesliga.com. 23 Μαΐου 2016. Ανακτήθηκε στις 18 Ιουνίου 2016.
4. ↑  «Mijat Gacinovic and Steven Zuber swap clubs». *BuLi News*. 4 Αυγούστου 2020. Ανακτήθηκε στις 5 Αυγούστου 2020.
5. ↑  «Επίσημο: Παίκτης του Παναθηναϊκού ο Μιγιάτ Γκατσίνοβιτς!». *www.sport-fm.gr*. 31 Ιανουρίου 2022.. Ανακτήθηκε στις 31 Ιανουρίου 2022.
6. ↑  «Mijat Gacinovic joins AEK FC». *www.aekfc.gr*. 28 Ιουνίου 2022.. Ανακτήθηκε στις 28 Ιουνίου 2022.
7. ↑  «Ecstasy in Auckland as Serbia make history». fifa.com. 20 Ιουνίου 2015. Αρχειοθετήθηκε από το πρωτότυπο στις 20 Ιουνίου 2015. Ανακτήθηκε στις 30 Ιουλίου 2015.
8. ↑  «Један тим, срцем свим – Младен Крстајић одабрао» (στα σέρβικα). *FSS.rs* (Ποδοσφαιρική Ένωση Σερβίας). 24 Μαΐου 2018.. Ανακτήθηκε στις 24 Μαΐου 2018.
9. ↑  «Dodik odlikovao "orliće" iz Srpske» (στα σέρβικα). mondo.rs. 25 Ιουνίου 2015. Ανακτήθηκε στις 22 Νοεμβρίου 2016. CS1 maint: Μη αναγνωρίσιμη γλώσσα (link)

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Μιγιάτ Γκατσίνοβιτς** |

* (Αγγλικά) Προφίλ Μιγιάτ Γκατσίνοβιτς στο Soccerway
* (Αγγλικά) Μιγιάτ Γκατσίνοβιτς – Επιδόσεις στις διοργανώσεις της FIFA
* Μιγιάτ Γκατσίνοβιτς – Επιδόσεις στις διοργανώσεις της UEFA
* Προφίλ στο Transfermarkt.com

|  |  |  |  |  |
| --- | --- | --- | --- | --- |
| 

| π • σ • ε
Ποδοσφαιριστές Α.Ε.Κ. – τρέχουσα σύνθεση 2023–24 |
| --- |
|  |
|  | 
* 1 Στάνκοβιτς
* 2 Μουκουντί
* 3 Μοχαμαντί
* 4 Σιμάνσκι
* 5 Αμραμπάτ
* 6 Γιόνσον
* 7 Γκαρσία
* 8 Γκατσίνοβιτς
* 9 Φαν Βέερτ
* 10 Τσούμπερ
* 11 Αραούχο (c)
* 12 Ρότα
* 13 Πινέδα
* 14 Πόνσε
* 17 Πήλιος
* 18 Κάλενς
* 19 Ελίασον
* 20 Μάνταλος
* 21 Βίντα
* 22 Φερνάντες
* 24 Μήτογλου
* 25 Γαλανόπουλος
* 28 Χατζισαφί
* 29 Σιντιμπέ
* 30 Αθανασιάδης
* 37 Ραντόνια
* 39 Γκίνης
* 53 Μαχαίρας
* 55 Χρυσόπουλος
* 63 Γιέμποα
* 70 Πισάρο
* 90 Ζίνι
* 96 Λαμαράνα
* 99 Θεοχάρης

Προπονητής: Αλμέιδα |

 |